Filipine a anunţat luni că a convocat un diplomat al ambasadei Chinei, care a protestat la rândul ei, la două zile după un nou incident în care au fost implicate nave ale celor două ţări în Marea Chinei de Sud, informează AFP, citată de Agerpres.
Manila a exprimat "un protest ferm faţă de acţiunile agresive întreprinse sâmbătă de paza de coastă şi de miliţia maritimă chineză" împotriva unei nave de realimentare filipineze, în largul atolului Second Thomas, un recif contestat din Marea Chinei de Sud.
Acesta se află la circa 200 de kilometri de insula filipineză vestică Palawan şi la peste 1.000 de kilometri de insula Hainan, cel mai apropiat teritoriu chinez de mărime mare.
Trei soldați filipenezi răniți
Filipine arată că paza de coastă chineză a blocat o navă de realimentare şi a avariat-o făcând uz de tunuri cu apă, rănind trei soldaţi.
De partea cealaltă, paza de coastă chineză a calificat manevrele sale drept "reglementare, interceptare şi expulzare legitimă" a unei nave străine care "a încercat să pătrundă cu forţa" în apele teritoriale ale Chinei.
China o consideră "intruziune ilegală"
Ambasada Chinei la Manila a anunţat luni că a adresat un protest "solemn" Republicii Filipine după această ciocnire. A fost vorba de o "intruziune ilegală", a insistat ambasada chineză.
Manila a anunţat şi ea că a depus un protest similar la Ministerul Afacerilor Externe chinez. Filipine a subliniat, între altele, că "Beijingul nu are dreptul să fie pe atolul Ayungin", folosind numele filipinez al Second Thomas.
China revendică aproape întreaga Mare a Chinei de Sud, inclusiv apele şi insulele apropiate de coastele mai multor ţări vecine, în pofida unei decizii din 2016 a justiţiei